{"fi":"Ei tarvitse erikseen ilmoittautua. ","sv":"","en":""}
Varikko Galleriassa esillä seuraavaksi Anna Kolehmaisen Elonkehät näyttely. Esillä muun muassa taidegrafiikkaa ja maalauksia.
Anna Kolehmainen Elonkehät 20.12-18.1.2026
Anna Kolehmainen Englannin maaseudulla matkustaessa saattaa kohdata kukkulanrinteeseen ihmiskäsin kaiverrettuja monumentaalisia hahmoja. Nämä valkoiset hahmot (Hill figures) ovat erityisen sykähdyttävä näky auringonlaskun kajon osuessa niihin. Vanhimmat näistä maataideteoksista ovat esihistorialliselta ajalta. Tyypillisimmin niissä esiintyy hevonen tai ihmishahmo. Voisiko Suomalaisessa maisemassa esiintyä samankaltaista katseen vangitsevaa maataidetta? Voisiko ihmiskäden muokkaama maisema tarkoittaa rakennetun ympäristön, hakkuuaukeiden ja avolouhosten ohella jotakin elämän monimuotoisuutta ylläpitävää? Voisiko puita istuttamalla maalata maisemaan uusia merkityksiä? Kuvissani esiintyy puiden muodostamia kehäsommitelmia. Nämä puusommitelmat ovat kuvallisia viittauksia myönteiseen tulevaisuudenvisioon, jossa oikeita puiden muodostamia kehiä on nähtävillä Suomalaisessa maisemassa. Puut luovat mikroilmastoja ja pitävät yllä elämän monimuotoisuutta. Nimi elonkehä viittaa ajan syklisyyteen, elämän kiertokulkuun ja erilajisten keskinäiseen riippuvuussuhteeseen. Näyttelyssä esillä olevat monotypiavedokset ovat kuvia paremmasta tulevaisuudesta, jossa ihminen on ottanut rakentavan roolin osana elonkirjoa. Toivon teosteni innostavan katsojaa puiden istutukseen. Elonkehä-näyttelyn teokset antavat suuntaviivoja toiminnalle, joka osaltaan ylläpitää elämän monimuotoisuutta ja korostaa ihmisen roolia osana elonkirjoa. Anna Kolehmainen (s.1982 Helsinki) on hämeenlinnalainen kuvataiteilija ja taidegraafikko. Hänen pääasialliset ilmaisuvälineensä ovat taidegrafiikka, maalaus ja ympäristötaide. Hänen teoksissaan vahvoina teemoina ovat ihmisen luontosuhde ja ajan syklisyys. Kolehmainen työskentelee grafiikan työhuoneellaan (Studio Anna Kolehmainen) Hämeenlinnan Kantolassa. Hän pitää säännöllisesti yksityisnäyttelyitä ja on Suomen Taidegraafikoiden jäsen. Hän on naimisissa kuvittaja, graafikko Ville Salosen kanssa.
Sisältää useamman tapahtumapaikan; Kortesjärven kirkko, Änttikankaan hautausmaa sekä Kortesjärven Ylikylän NS
Matti Haudanmaan 90-vuotisen muiston äärellä
2026 tulee kuluneeksi 90-vuotta kortesjärveläisen pelimannin Matti Haudanmaan kuolemasta. Hänen muistoaan kunnioitetaan muistokonsertin, hautavierailun ja iltamasoiton merkeissä loppiaisena 2026 eli pistäkää jo kalenteriin merkintä! 6.1.2026 Matti Haudanmaan 90-vuotisen muiston äärellä - juhlaohjelma: klo 15.00 - 16.00 Haudanmaan muistokonsertti Kortesjärven kirkossa klo 16.30 Vierailu Haudanmaan haudalla Änttikankaalla, hymni "Vaipuos helmaan synnyinmaasi armaan" klo 17.00 - 18.00 Ruokailu, Kortesjärven Ylikylän NS (10€) klo 18.00 Iltamasoitto, Kortesjärven Ylikylän NS Yhteistyössä Kortesjärven seurakunta, Ylikylän NS, Kauhavan kulttuuripalvelut, Järvilakeuden Kansalaisopisto; Lakeuden OAS, Pelimannit yli kuntarajojen, Kortesjärven pelimannit, Härmänmaan musiikkiopisto Tiina Ketun johdolla sekä Antti Järvelä.
KIRJAVINKKI-ILTA Jalasjärven kirjaston Kamarissa to 15.1. klo 17.30-18.30
KIRJAVINKKI-ILTA Jalasjärven kirjasto to 15.1. klo 17.30-18.30
KIRJAVINKKI-ILTA Jalasjärven kirjaston Kamarissa to 15.1. klo 17.30-18.30.Tervetuloa kuulemaan Kurikan kirjastojen vuoden 2026 lukuhaasteesta ja saamaan kirjavinkkejä eri haastekohtiin. Lisäksi illan aikana asiakkailla on mahdollista vinkata omista lempikirjoistaan tai mielenkiintoisista lukukokemuksista. Jos sinulla mielessäsi jokin hyvä kirja ja haluat vinkata siitä muille, niin nyt se on mahdollista. Kirjan ei tarvitse sopia lukuhaasteeseen. Tyyli vapaa; voit kertoa vain kirjan nimen tai kertoa siitä enemmän. Voit ilmoittautua etukäteen kirjaston asiakaspalvelussa tai tulla vain paikan päälle. Voit myös jättää kirjavinkkisi kirjastossa olevaan laatikkoon. Laatikkoon jätetyt vinkit kootaan esille vinkki-iltaan. Lämpimästi tervetuloa rentoon iltaa kirjojen ja lukemisen parissa!
Aikuisten ja lasten yhteinen palloiluvuoro.
Seinäjoen kaupunki Uimahalli-Urheilutalo
Urheilutalon palloiluhallissa mahdollisuus pelailla yhdessä lasten kanssa eri lajeja mm. sulkapalloa, koripalloa ja salibandya. Ota mukaan omat pelivälineet, lainavälineitä rajoitetusti. Vuoro suunnattu lapsille aikuisten kanssa ja lapset ovat aikuisten vastuulla. Maksuton, ei ohjausta.
Novellikoukut Nurmon kirjastossa keväällä 2026
Nurmon kirjaston novellikoukut Tule kuuntelemaan novelleja ja ota oma käsityösi mukaan. Novellikoukku kokoontuu Nurmo-salissa kerran kuussa tiistaisin klo 18 alkaen. Lukijoina vuorottelevat kirjastovirkailija Emmi Kivimäki ja vastaava kirjastonhoitaja Noora Vuorenmaa. Kokoontumiskerrat: ti 17.2.2026 ti 17.3.2026 ti 14.4.2026 ti 12.5.2026 Kahvi- ja teetarjoilu! Lämpimästi tervetuloa!
Ennan lukupiiri Seinäjoen pääkirjastossa
Lukupiirissä luetaan sekä suomalaisia kirjoja että kirjoja eri puolilta maailmaa. Lukupiiri kokoontuu pääkirjasto Apilan Jaaksi-salissa. Lukupiirin idea on yksinkertainen: Jokainen lukee saman kirjan ja siitä keskustellaan yhdessä. Kirjalle saa myös antaa pisteitä asteikolla yhdestä viiteen. Kirjoja ei tarvitse analysoida, oma mielipide kirjasta ja lukukokemuksesta riittää. Lukupiiriä vetää kirjastonhoitaja Elina Hokkanen. Kirjoja voi kysyä Apila-kirjaston asiakaspalvelutiskiltä. ke 28.1. Iida Turpeinen: Elolliset (Suomi) ke 25.2. Alex Schulman: Polta nämä kirjeet (Ruotsi) ke 25.3. Nura Farah: Lumimaa (Suomi) ke 29.4. Luiz Ruffato: Päättyy myöhäinen kesä (Brasilia) Tervetuloa sekä uudet että vanhat piiriläiset! Apila-kirjasto, Jaaksi-sali, Alvar Aallon katu 14.
Kirjahelmiä - asiakkaiden kirjavinkkipiiri Nurmon kirjastossa keväällä 2026
Kirjahelmiä - asiakkaiden kirjavinkkipiiri Tervetuloa Nurmon kirjastoon keskustelemaan kirjoista ja kirjailijoista ja kuuntelemaan asiakkaiden kirjavinkkejä sekä vinkkaamaan omia suosikkeja! Voit tulla paikalle myös vain kuuntelemaan. Romaaneja, runoja, muistelmia, matkakirjoja, tietokirjoja - vinkkejä laidasta laitaan! Kirjavinkkipiiri kokoontuu kerran kuussa torstaisin klo 18–19 ryhmätyötila Luolassa. Kokoontumiskerrat: to 22.1. to 5.3. to 16.4. Lämpimästi tervetuloa!
Klassinen joulu to 17.12.2026 klo 18 Törnävän kirkossa.
Seinäjoen kaupunginorkesteri Reetta Haavisto, sopraano Jukka Iisakkila, piano Klassisen kaunis, jouluista musiikkia pulppuava joulukonsertti täyttää soinnillaan Törnävän tunnelmallisen kirkon. Klassisen joulun timanttina säihkyy upea sopraano Reetta Haavisto. Saavu hetkeksi musiikin äärelle kiireisen joulumyllerryksen keskellä. Anna itsellesi aikaa nauttia ja löytää joulun tunnelma. ” Rakastan työssäni eniten vuorovaikutusta ihmisten kanssa. Te kuulijat saatte ääneni soimaan ja annatte rohkeutta sen soitattamiseen, sekä teksin tulkitsemiseen.” -Reetta Haavisto
Soveltava telinevoimistelu ikääntyneille
Ikäkipinän Ikämoto-harjoittelu pohjautuu telinevoimisteluun, jota on muokattu ikääntyneille sopivaksi. Tunnin kesto 60 min. Tunneilla liikutaan monipuolisesti niin lattiatasolla kuin telineillä. Harjoituksista löytyy eritasoisia versioita liikkujan taitotason mukaan valittaviksi. Harjoitukset kehittävät monipuolisesti muun muassa tasapainoa, lihaskuntoa, liikkuvuutta ja ketteryyttä. Tule rohkeasti mukaan kokeilemaan uudenlaista liikuntamuotoa.